Lo protochermanico, l'antigo idioma derivato d'o indoeuropeu y antipasau de totz es idiomas chermanicos, se trestalló -seguntes la mayoría de lingüistas- en tres camals: lo chermanico septentrional u nordico, lo chermanico occidental (u meridional, ta bells autors) y lo chermanico oriental, d'o que derivoron idiomas goticos hue despareixitos. D'o nordico, en naixioron los modernos diasistemas islandés, noruego, danés, sueco y gotlandés, iste zaguer quasi acotolato. D'o chermanico occidental, en naixioron los diasistemas anglofrisons (lo anglés y lo frisón), lo baixo franco (neerlandés), lo baixo saxón (dito a vegatas baixo alemán) y lo (alto) alemán. Astí baixo puet veyer-se una clasificación plausible, no exhaustiva, d'os diasistemas chermanicos.